CELEX: 32008R1141
Language: hr
Date: 2008-11-13 00:00:00
Title: Uredba Komisije (EZ) br. 1141/2008 od 13. studenoga 2008. o razvrstavanju određene robe u kombiniranu nomenklaturu

02/Sv. 015
            
            
               HR
            
            
               Službeni list Europske unije
            
            
               287
            
         32008R1141
   
               L 308/9
            
            
               SLUŽBENI LIST EUROPSKE UNIJE
            
            
               13.11.2008.
            
         
      UREDBA KOMISIJE (EZ) br. 1141/2008
   od 13. studenoga 2008.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. studenoga 2008.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Sustav za linearno pomicanje s kliznim mehanizmom s dvama žlijebovima i pravokutnim kućištem koje zatvara noseće kuglice.
               Kućište se pomiče duž žljebova kliznog mehanizma pomoću nosećih kuglica.
               Sustav za linearno pomicanje koristi se s različitim vrstama strojeva, primjerice, s opremom za pomicanje robe, strojnim alatima ili DVD čitačima.
            
            
               8482 10 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 2.(a) uz odjeljak XVI. i tekstom oznaka KN 8482, 8482 10 i 8482 10 90.
               Budući da se sustav za linearno pomicanje može koristiti s različitim vrstama strojeva, nije ga moguće smatrati dijelom koji se isključivo ili većinom koristi s određenom vrstom stroja u smislu napomene 2.(b) uz odjeljak XVI. Stoga ovaj sustav nije moguće razvrstati kao dio stroja pod tarifni broj 8431, 8466 ili 8522.
               Sustav za linearno pomicanje smatra se kliznim mehanizmom s nosećim kuglicama neomeđenog hoda iz tarifnog broja 8482 (vidjeti također Napomene s objašnjenjem Harmoniziranog sustava uz tarifni broj 8482 dio A stavak 3.).
               Budući da je sustav za linearno pomicanje proizvod opisan pod tarifnim brojem 8482, potrebno ga je razvrstati pod taj tarifni broj u skladu s napomenom 2.(a) uz odjeljak XVI.